Sonic R

Sonic R on Traveller's Talesin ja Sonic Teamin kehittämä ja Segan julkaisema ajopeli. Peli julkaistiin vuonna  Sega Saturnille ja vuonna 1998 Windowsille. Peli on myös julkaistu uudelleen vuonna 2005 osana Sonic Gems Collection -kokoelmaa GameCubelle ja PlayStation 2:lle.

Sonic R on osa Sonic the Hedgehog -pelisarjaa. Pelissä kilpaillaan yhtenä kymmenestä Sonic-pelisarjan hahmoista eri radoilla ja yritetään pysäyttää Dr Robotnikin paha suunnitelma, jossa hän varastaa Kaaossmaragdit ja orjuuttaa koko maailman.

Pelaaminen

Sonic R muistuttaa pelimekaaniikoiltaan paljon Mario Kart 64:ää, sillä siinä on läpäistävä erilaisia ratoja mahdollisimman nopeassa ajassa. Sonic R kuitenkin erottautuu vertailukohteestaan siinä, että läpäisevät ratoja juosten. Jokaisella pelin hahmolla on oma erikoiskykynsä, kuten Sonicin huippunopeus ja tuplahyppy ja  Knucklesin liitäminen hypyn jälkeen. Pelissä on yhteensä 5 rataa, jotka muistuttavat aiempien Sonic-pelien tasoja, kuten Sonic the Hedgehogin Green Hill Zonea. Jokainen radoista sisältää myös erilaisia keräilyesineitä, kuten pelisarjasta tuttuja sormuksia ja Kaaossmaragdeja (Chaos Emerald). Sonic R:ssä on normaalin kilpailutilan lisäksi Time Attack -pelimuoto, jota voi pelata sekä soolona että muita vastaan.

Hahmot pelissä

Perushahmot:
Sonic the Hedgehog
Miles "Tails" Prower
Knuckles the Echidna
Amy Rose
Avattavat:
Dr. Eggman (pelattavana vasta, kun pelaaja on läpäissyt pelin ensimmäisellä sijalla)
Metal Sonic (avattavana Resort Island- kentässä, kun 5 Sonic-kolikkoa on kerätty)
Metal Knuckles (avattavana Reactive Factory- kentässä, kun 5 Sonic-kolikkoa on kerätty)
Tails Doll (avattavana Radical City- kentässä, kun 5 Sonic-kolikkoa on kerätty)
EggRobo (avattavana Regal Ruin- kentässä, kun 5 Sonic-kolikkoa on kerätty)
Super Sonic (avattavana vain, jos pelaaja on onnistunut hankkimaan kaikki 7 Kaaossmaragdia (Chaos Emerald) neljässä ensimmäisessä kentässä ennen Radiant Emerald- kenttää ja läpäissyt kyseiset neljä kenttää ensimmäisellä sijalla)

Vastaanotto

Pelin molemmat alkuperäiset versiot saivat vaihtelevia arvosteluja. GameRankings-sivustolla arvostelijat ovat antaneet keskiarvosanaksi 70 % PC-versiolle ja 68,92 % Sega Saturn -versiolle.

Sonic R sai eniten kritiikkiä sen huomattavasti teknisistä samankaltaisuuksista Mario Kart -peleihin verrattuna. Peter Suciu GameProlta kuvaili peliä arvostelussaan peliä seuraavanlaisesti: "Suuresta hahmojen ja ratojen valikoimasta huolimatta Sonic R ei tarjoa kovin paljon vaihtelevaa pelattavuutta kilpailuissa ja se menettää viehättävyytensä niin nopeasti." GamePro antoi pelille arvosanaksi 3/5. Ryan MacDonald GameSpotilta kehui pelin grafiikoita ja audiota, mutta mainitsi kritiikkinä "pelin olevan niin lyhyt, että sen voisi läpäistä jo päivässä."

Game Revolution huomioi sen, että Sonic oli "hieman erilainen" normaaleihin kilpailuajopeleihin verrattuna. Pelin musiikki oli kuitenkin kritiikin kohteena, ja sitä kuvailtiin seuraavanlaisesti: "Sanoituksilla, kuten 'Can you feel the sunshine brighten up your day' tunnet niin kuin olisit ennemmin jossain Disney-maailmassa, jossa Gestapo-hiiret olisivat pakottamassa sinua hymyilemään jatkuvasti." Sen lisäksi arvostelija kritisoi pelin kömpelöä ohjattavuutta. Electronic Gaming Monthly antoi pelin Sega Saturn -versiolle 7,75/10 pistettä. Allgame.com antoi Sonic R:lle 4/5 tähteä kehuen sen grafiikoita ja erityisesti ääniefektejä, mutta kritisoi puolestaan pelin ratojen pientä määrää.

Lähteet

Aiheesta muualla

 Green Hill Zone Sisältää paljon tietoa pelistä. 
 Sonic Retro Wikiatikkeli pelistä. 

Luokka:Vuoden 1997 videopelit
Luokka:Sonic the Hedgehog -pelit
Luokka:Sega Saturn -pelit
Luokka:Windows-pelit
Luokka:Ajopelit